
ΑΠΟΦΑΣΕΙΣ 

Αριθμ. Γεν. 1227 

Έγκριση Κανονισμού Διδακτορικών Σπουδών 
του Τμήματος Επιστήμης Υπολογιστών. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Τακτική Συνεδρίαση 382η/18-01 -2018) 

Έχοντας υπόψη: 

1. Το π.δ. 296/1973 (ΦΕΚ 239 τ.Α71973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α'/1974) περί 
τροποποιήσεως και συμπληρώσεως του ν.δ. 87/1973 
(ΦΕΚ 159 τ.Α'/73) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 
αυτού εις άπαντα τα ΑΕΙ (Α'310), το ν. 259/1976 (ΦΕΚ 25 
τ.Α'/76) περί τροποποιήσεως και συμπληρώσεως των 
περί Πανεπιστημίων Θράκης και Κρήτης κειμένων δι¬ 
ατάξεων, τις διατάξεις του π.δ. 103/1983, (Φ.Ε.Κ. 48/ 
15.04.1983, τ.Α') - Αυτοδύναμη λειτουργία του Πανεπι¬ 
στημίου Κρήτης..., καθώς και της λοιπής νομοθεσίας περί 
Πανεπιστημίου Κρήτης. 

2. Την 6/10-2-201 δπράξη του Συμβουλίου (ΦΕΚτ.ΥΟΔΔ 
82/18-02-2016) και την υπ' αριθμ. πρωτ. 31460/Ζ1 / 
23-02-2016 (ΑΔΑ: ΨΡΙ24653ΠΣ-Υ1Κ) διαπιστωτική πρά¬ 
ξη της Αναπληρώτριας Υπουργού Παιδείας Έρευνας και 
Θρησκευμάτων, όπου διαπιστώνεται ότι ο Καθηγητής 
Οδυσσέας Ζώρας έχει εκλεγεί ως Πρύτανης του Πανε¬ 
πιστημίου Κρήτης. 

3. Την υπ' αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του νόμου 4485/2017 (ΦΕΚ 114/τ.Α'/04-08-2017) 
για το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 
(ΦΕΚ 112 τ.Α'/2010) ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνητι¬ 
κών, διοικητικών και αυτοδιοικητικών οργάνων στο δια¬ 
δίκτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν.4210/2013 (ΦΕΚ 254/ 
τ.Α721.11.2013), καθώς και την κατ' εξουσιοδότηση 
αυτού εκδοθείσα υπ' αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 


5. Τις διατάξεις του άρθρου 13, παρ. 2 σημείο (ιε) σε 
συνδυασμό με το άρθρο 31, παρ. 1 σημείο (α), το άρθρο 
45, παρ. 2 και το άρθρο 85, παρ. 6, σημείο (β) του νόμου 
4485/2017. 

6. Το με αρ. γεν. πρωτ.: 171/09-01-2017 έγγραφο του 
Προέδρου του Τμήματος Επιστήμης Υπολογιστών της 
Σχολής Θετικών και Τεχνολογικών επιστημών του Πα¬ 
νεπιστημίου Κρήτης Καθηγητή Αγγέλου Μπίλα. 

7. Το απόσπασμα πρακτικών της με ημερομηνία 
12-12-2017 Συνέλευσης του Τμήματος Επιστήμης Υπο¬ 
λογιστών, σχετικά με το παρόν θέμα. 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

Τον Κανονισμό Διδακτορικών Σπουδών του Τμήμα¬ 
τος Επιστήμης Υπολογιστών όπως αυτός κατατέθηκε 
στη Σύγκλητο του Πανεπιστημίου Κρήτης και έχει ως 
ακολούθως: 

1. Πρόγραμμα Διδακτορικών Σπουδών του Τμήματος 
Επιστήμης Υπολογιστών 

Το Πρόγραμμα Διδακτορικών Σπουδών (ΠΔΣ) του 
Τμήματος Επιστήμης Υπολογιστών απονέμει το Διδα¬ 
κτορικό Δίπλωμα (ΔΔ), σύμφωνα με τις διατάξεις του 
ν. 4485/2017 (ΦΕΚ 114/τ.Α74-8-2017). Το πρόγραμμα 
αποσκοπεί στη δημιουργία επιστημόνων-ερευνητών, 
ικανών να συνεισφέρουν στην προώθηση της έρευνας, 
της τεχνολογίας και της τριτοβάθμιας εκπαίδευσης στο 
πεδίο της Επιστήμης Υπολογιστών που περιλαμβάνει τις 
παρακάτω θεματικές περιοχές: 

• (Α) Αρχιτεκτονική Μικροηλεκτρονικών Συστημάτων 

• (Β) Δίκτυα Υπολογιστών και Τηλεπικοινωνίες 

• (Γ) Παράλληλα και Κατανεμημένα Συστήματα 

• (Δ) Πληροφοριακά Συστήματα και Αλληλεπίδραση 
Ανθρώπου-Υπολογιστή 

• (Ε) Υπολογιστική και Γνωσιακή Οραση, και Ρομποτική 

• (Ζ) Αλγοριθμική και Ανάλυση Συστημάτων 

• (Η) Βιοϊατρική Πληροφορική και Τεχνολογία 

■ (Θ) Τεχνολογία Πολυμέσων 

2. Όργανα Προγράμματος Διδακτορικών Σπουδών 

Αρμόδια για θέματα που προκύπτουν στο ΠΔΣ είναι η 

Συνέλευση του Τμήματος. 

3. Εισαγωγή Διδακτορικών Φοιτητών 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν κάτοχοι Διπλώματος Μεταπτυ- 

χιακών Σπουδών (ΔΜΣ.) Α.Ε.Ι. της ημεδαπής ή αναγνω¬ 
ρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου. 
Μόνο σε εξαιρετικές περιπτώσεις και μετά από αιτιολο¬ 
γημένη απόφαση τηςΣυνέλευσηςτουΤμήματος μπορεί 
να γίνει δεκτός ως υποψήφιος διδάκτορας και μη κάτο¬ 
χος Δ.Μ.Σ. 

3.1 Διαδικασία υποβολής αίτησης 

Η αίτηση συμπληρώνεται σε ειδική σειρά εντύπων που 
διατίθενται από την Γραμματεία Μεταπτυχιακών Σπου¬ 
δών του Τμήματος και από την ιστοσελίδα του Τμήματος. 
Τα δικαιολογητικά που πρέπει να συνυποβάλλονται με 
την αίτηση για να θεωρηθεί πλήρης και να περάσει στο 
στάδιο της αξιολόγησης είναι: 

(1) Πιστοποιητικά αναλυτικής βαθμολογίας σπουδών. 

(2) Αντίγραφα τίτλων σπουδών. 

(3) Αντίγραφα τίτλων Αγγλικής γλώσσας ή άλλα πιστο¬ 
ποιητικά. 

(4) Αντίγραφα εργασιών ή εκτενής περιγραφή τους. 

(5) Αναλυτικό βιογραφικό σημείωμα του υποψηφίου. 

(6) Έκθεση ερευνητικών ενδιαφερόντων ως προσχέδιο 
διδακτορικής διατριβής. 

(7) Τουλάχιστον τρεις συστατικές επιστολές. Οι συστα¬ 
τικές επιστολές πρέπει να γράφονται σε ειδικό έντυπο, 
που συμπεριλαμβάνεται στην αίτηση και να αποστέλ- 
λονται απ' ευθείας από τους συντάκτες ταχυδρομικά ή 
ηλεκτρονικά στο Τμήμα. Οι συστατικές επιστολές είναι 
εμπιστευτικές και δεν γνωστοποιούνται από το Τμήμα 
Επιστήμης Υπολογιστών στους υποψηφίους σε καμία 
περίπτωση, είτε πριν είτε μετά την ενδεχόμενη εισδοχή 
τους. 

(8) Εάν ο τίτλος δεύτερου κύκλου σπουδών προέρχε¬ 
ται από ίδρυμα της αλλοδαπής απαιτείται αναγνώριση 
από το Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (Δ.Ο.Α.Τ.Α.Π). 

(9) Οποιαδήποτε επικουρικά στοιχεία που κρίνουν οι 
υποψήφιοι ότι θα βοηθήσουν στην πληρέστερη αξιολό¬ 
γηση της αίτησης τους. 

(10) Αν η αίτηση γίνει δεκτή, απαραίτητη προϋπόθεση 
εγγραφής στο ΠΔΣ είναι η προσκόμιση επικυρωμένων 
αντιγράφων των πτυχίων ή πιστοποιητικά αναγνώρισης 
σπουδών και όλων των υπόλοιπων δικαιολογητικών. 

3.2 Προθεσμίες 

Το Τμήμα έχει δύο περιόδους αποδοχής αιτήσεων 
για εκπόνηση διδακτορικής διατριβής, μια κατά το χει¬ 
μερινό εξάμηνο για έναρξη των σπουδών το επόμενο 
εαρινό εξάμηνο και μια το εαρινό εξάμηνο για έναρξη 
των σπουδών το επόμενο χειμερινό εξάμηνο. Οι αιτήσεις 
πρέπει να υποβάλλονται στις προθεσμίες για την κάθε 
περίοδο, ως εξής: 


Περίοδος αίτησης 

Χειμερινό εξάμηνο 

Εαρινό εξάμηνο 

Κατάθεση αίτησης 

31 Οκτωβρίου 

31 Μαρτίου 

Ανακοίνωση 

αποτελεσμάτων 

15 Δεκεμβρίου 

31 Μαΐου 

Έναρξη σπουδών 

Επόμενο εαρινό 
εξάμηνο 

Επόμενο 

φθινοπωρινό 

εξάμηνο 


3.3 Τρόπος Υποβολής Αιτήσεων 

Η υποβολή των αιτήσεων, συστατικών, και σχετικών 
εγγράφων γίνεται ταχυδρομικά ή μέσω ηλεκτρονικού 
ταχυδρομείου στη διεύθυνση: 

3άιηί55ίοη5@ς5ά.υος.9Γ 

Οι συστατικές επιστολές πρέπει να σταλούν απ’ ευθεί¬ 
ας από τον συντάκτη. Για περισσότερες πληροφορίες 
μπορείτε να απευθύνεστε στην γραμματεία Μεταπτυχι¬ 
ακών Σπουδών του Τμήματος Επιστήμης Υπολογιστών, 
στην παραπάνω ηλεκτρονική διεύθυνση. 

3.4 Διαδικασία αξιολόγησης αιτήσεων 

Η αξιολόγηση των αιτήσεων γίνεται από τριμελή επι¬ 
τροπή από μέλη ΔΕΠ του Τμήματος, ανά κατηγορία αι¬ 
τήσεων, που ορίζεται από τη Συνέλευση του Τμήματος 
αφού λάβει υπόψη της τα ερευνητικά ενδιαφέροντα των 
υποψηφίων. Η τριμελής επιτροπή, εξετάζει τις αντίστοι¬ 
χες αιτήσεις και τα συνυποβαλλόμενα έγγραφα και καλεί 
τους υποψηφίους σε συνέντευξη. Η συνέντευξη μπορεί 
να γίνει είτε με φυσική παρουσία είτε με τηλεδιάσκεψη. 
Κατόπιν υποβάλει στη Συνέλευση του Τμήματος ανα¬ 
λυτικό υπόμνημα αξιολόγησης που περιλαμβάνει την 
εισήγηση για τον κάθε υποψήφιο προτείνοντας και τον 
επιβλέποντα σε περίπτωση που δεν τον έχει προτείνει 
ο ίδιος ο υποψήφιος στην αίτηση του. Η Συνέλευση του 
Τ μήματος, αφού λάβει υπόψη την εισήγηση της επιτρο¬ 
πής και τη γνώμη του προτεινόμενου επιβλέποντος, 
εγκρίνει ή απορρίπτει αιτιολογημένα την αίτηση του 
υποψηφίου. 

3.5 Παροχή ίσων ευκαιριών 

Το Τμήμα Επιστήμης Υπολογιστών αποσκοπεί στην πα¬ 
ροχή ίσων ευκαιριών στην εκπαίδευση και κατάρτιση.Το 
Τμήμα φροντίζει για τη διασφάλιση ίσων ευκαιριών στην 
εισαγωγή και ολοκλήρωση των σπουδών διδακτορικού 
διπλώματος χωρίς διακρίσεις βάσει φύλου, χρώματος, 
εθνικότητας, θρησκείας, ή προσωπικής κατάστασης, 
σύμφωνα με την Ελληνική νομοθεσία. 

3.6 Υποτροφίες 

Το Τμήμα επισημαίνει ότι σημαντικός αριθμός φοι¬ 
τητών που γίνονται δεκτοί υποστηρίζονται οικονομικά 
κατά τη διάρκεια των σπουδών τους. Χαρακτηριστικά, 
σε συνεργασία με το Ίδρυμα Τεχνολογίας και Έρευνας 
το Τμήμα προσφέρει μεγάλο αριθμό υποτροφιών κάθε 
χρόνο σε φοιτητές διδακτορικού διπλώματος στα πλαί¬ 
σια ερευνητικών εργασιών. Επίσης το Τμήμα επιδιώκει να 
επιβραβεύει οικονομικά κάθε εξάμηνο φοιτητές του ΠΔΣ 
που διακρίνονται για τις ακαδημαϊκές επιδόσεις τους και 
το επικουρικό διδακτικό τους έργο. 

4. Επίβλεψη Διδακτορικής Διατριβής 

Η επίβλεψη της Διδακτορικής Διατριβής γίνεται από 
τον Επιβλέποντα και τριμελή Συμβουλευτική Επιτροπή 
που περιλαμβάνει τον Επιβλέποντα και της οποίας ένα 
μέλος τουλάχιστον είναι μέλος ΔΕΠ του Τμήματος. 

Ο Επιβλέπων και η Συμβουλευτική Επιτροπή ορίζονται 
από τη Συνέλευση του Τμή ματος μετά από πρόταση του 
υποψηφίου και με τη σύμφωνη γνώμη του Επιβλέπο- 
ντα και των μελών της Συμβουλευτικής Επιτροπής, με 
αρμοδιότητα να πλαισιώνουν και να υποστηρίζουν την 
εκπόνηση και συγγραφή της διδακτορικής διατριβής, 
λαμβάνοντας υπ’ όψη τις ανάγκες και δυνατότητες του 

Τμήματος και στην κατεύθυνση της διασφάλισης της 
ποιότητας του ΠΜΣ. 

Αν για οποιονδήποτε λόγο ο Επιβλέπων αδυνατεί να 
τελέσει χρέη επιβλέποντος για μεγάλο χρονικό διάστημα 
η Συνέλευση του Τμήματος, εκτιμώντας τις περιστάσεις, 
αναθέτει σε άλλον την επίβλεψη, ύστερα από αίτηση του 
υποψήφιου διδάκτορα και τη σύμφωνη γνώμη του προ- 
τεινόμενου επιβλέποντος. Αν ο Επιβλέπων μετακινηθεί 
σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι. 
στο οποίο ανήκει το Τμήμα όπου ξεκίνησε η εκπόνηση 
της διατριβής. 

Ο μέγιστος αριθμός υποψηφίων διδακτόρων ανά Επι- 
βλέποντα ορίζεται σε οκτώ (8). 

5. Γλώσσα διδασκαλίας και εκπόνησης Διδακτορικής 
Διατριβής 

Η γλώσσα υποβολής του προτεινόμενου τίτλου και 
του προσχεδίου της διατριβής, μπορεί να είναι η αγγλική 
ή η ελληνική. Η διδασκαλία των μαθημάτων μπορεί να 
γίνεται στην αγγλική ή στην ελληνική γλώσσα η οποία 
καθορίζεται από τον εκάστοτε διδάσκοντα. Γλώσσα 
εκπόνησης και συγγραφής της διδακτορικής διατριβής 
είναι η αγγλική. 

6. Φυσική Παρουσία 

Κάθε εξάμηνο οι υποψήφιοι διδάκτορες δηλώνουν 
στη γραμματεία αν θα εγγραφούν ή αν θα ζητήσουν 
αναστολή σπουδών για το ερχόμενο εξάμηνο, με βάση 
τις προθεσμίες. Οι φοιτητές που εγγράφονται, εντάσσο¬ 
νται στις εκπαιδευτικές και ερευνητικές δραστηριότητες 
του Τμήματος. Η τακτική φυσική παρουσία και συμμε¬ 
τοχή των υποψηφίων διδακτόρων στις δραστηριότητες 
που ορίζει ο κανονισμός αυτός είναι υποχρεωτική. Εγ¬ 
γεγραμμένοι φοιτητές, επιτρέπεται να έχουν μειωμένη 
φυσική παρουσία κατά τη διάρκεια του εξαμήνου μόνο 
στα πλαίσια δραστηριοτήτων των σπουδών τους π.χ. 
ίηΐθΓΠ5Γιίρ5 ή επισκέψεις σε συνεργαζόμενα ιδρύματα, 
με τη σύμφωνη γνώμη του Επιβλέποντος Καθηγητή και 
μετά από έγκριση του Τμήματος. 

7. Απαιτήσεις απόκτησης Διδακτορικού Διπλώματος 

Κάθε υποψήφιος πρέπει να διαλέξει μια θεματική πε¬ 
ριοχή στην οποία θα εκπονήσει τη μεταπτυχιακή του 
εργασία. Οι σπουδές στο ΠΔΣ απαιτούν την επιτυχή εκ¬ 
πλήρωση από τους υποψηφίους μιας σειράς υποχρεώ¬ 
σεων, σχετικές με βασικές γνώσεις, μεταπτυχιακά μαθή¬ 
ματα, επικουρικό ερευνητικό έργο, επικουρικό διδακτικό 
έργο, και άλλες δραστηριότητες. Οι απαιτήσεις για την 
απόκτηση ΔΔ είναι: 

(1) Εκπλήρωση της απαίτησης βασικών γνώσεων. Παρ' 
ότι το ΔΔ απονέμεται γενικά στην Επιστήμη των Υπολο¬ 
γιστών, η διατριβή εκπονείται σε μια από τις θεματικές 
περιοχές της Επιστήμης Υπολογιστών, οπότε η εκπλή¬ 
ρωση της απαίτησης βασικών γνώσεων αναφέρεται σε 
αυτή την περιοχή. 

(2) Συμπλήρωση 240 Ε0Τ5, ως εξής: 

• Συμπλήρωση με ικανοποιητική επίδοση τουλάχιστον 
σαράντα (40) μεταπτυχιακών διδακτικών μονάδων (ΔΜ) 
ή εξήντα (60) Ε(ΙΤ5 προερχόμενες από παρακολούθηση 
μαθημάτων. Σ' αυτές μπορούν να περιλαμβάνονται και 
οιΔΜπου συμπληρώθηκαν για τυχόν εντω μεταξύ απο¬ 
νομή ΜΔΕ από το Τμήμα. 


• Συμπλήρωση 180 Ε(ΙΤ5 από την εκπόνηση διδακτο¬ 
ρικής διατριβής, όπως αναφέρεται στη συνέχεια. 

(3) Επιτυχία στις Γενικές Μεταπτυχιακές Εξετάσεις 
(ΓΜΕ). 

(4) Κατάθεση Πρότασης Διατριβής. 

(5) Εκπόνηση και συγγραφή της Διδακτορικής Δια¬ 
τριβής. 

(6) Κλειστή υποστήριξη της διδακτορικής διατριβής. 

(7) Δημόσια υποστήριξη της Διδακτορικής Διατριβής. 

(8) Κατάθεση υπογεγραμμένων αντιγράφων της Διδα¬ 
κτορικής Διατριβής. 

(9) Η εκπλήρωση της απαίτησης χρονικής διάρκειας 
του προγράμματος. 

Αν ο υποψήφιος δεν ικανοποιήσει οποιαδήποτε από 
τις παραπάνω απαιτήσεις, δεν απονέμεται το ΔΔ και δι¬ 
αγράφεται από το ΠΔΣ. 

7.1 Απαίτηση Βασικών Γνώσεων 


Κάθε υποψήφιος πρέπει να εκπληρώσει τις εξής απαι¬ 
τήσεις βασικών γνώσεων με βάση τη θεματική περιοχή 
που επιλέγει: 

Η εκπλήρωση βασικών γνώσεων μπορεί να γίνει είτε 
με αντιστοίχιση και αναγνώριση μαθημάτων του προ¬ 
πτυχιακού και μεταπτυχιακού προγράμματος που παρα¬ 
κολούθησε με τα παραπάνω μαθήματα του Τμήματος, 
είτε με παρακολούθηση και επιτυχή ολοκλήρωση των 
μαθημάτων αυτών. Επίσης απαιτείται καλή γνώση της 
Αγγλικής γλώσσας. 

7.2 Μαθήματα 

Τα προσφερόμενα μεταπτυχιακά μαθήματα παρου¬ 
σιάζονται στην ιστοσελίδα του Τμήματος: Γιΐΐρ://νννννν. 
ς5ά.υοε.9Γ. Το βάρος των μεταπτυχιακών μαθημάτων 
εκφράζεται σε μονάδες του ΕυτορθΒΠ Οθάίΐ ΤγβπβΓθγ 
5γ5ΐθΐτι (Ε(ΙΤ5). 

7.3 Επικουρικό εκπαιδευτικό έργο 

Οι επικουρίες εκπαιδευτικού έργου περιλαμβάνουν 
όλα τα επί μέρους καθήκοντα (συνήθως επίβλεψη ερ¬ 
γαστηρίων, περιστασιακά φροντιστήρια, κ.ο.κ.) που 
ανατίθενται από το Τμήμα στα πλαίσια της διεξαγωγής 
μαθημάτων, εξετάσεων, και όλων των εκπαιδευτικών 
διαδικασιών. Οι επικουρίες εκπαιδευτικού έργου είναι 
υποχρεωτικές. Οι κυρώσεις σε περιπτώσεις πλημμελούς 
εκτέλεσης των καθηκόντων της Επικουρίας αποφασίζο- 
νται από τη Συνέλευση του Τμήματος. 

7.4 Άλλες Δραστηριότητες 

Εκτός από τα μεταπτυχιακά μαθήματα, οι φοιτητές 
του ΠΔΣ ως μέρος των σπουδών τους συμμετέχουν 

στις παρακάτω δραστηριότητες και εκπληρώνουν τις 
αντίστοιχες υποχρεώσεις: 


ΚΑΤΑΛΟΓΟΣ ΘΕΜΑΤΙΚΩΝ ΔΡΑΣΤΗΡΙΟΤΗΤΩΝ 


Κωδικός 

Όνομα Μαθήματος 

Συμμετοχή 

ΕΌΤ5 

ΗΥ-700 

Σεμιναριακά Μαθήματα 

Προαιρετικά 

3 

ΗΥ-508 

Τεχνική Συγγραφή 
στα Αγγλικά 

Υποχρεωτικά 

4 

ΗΥ-600 

Σεμινάριο 

διεξαγωγής έρευνας 

Προαιρετικό 

3 

ΗΥ-690.1 

ΗΥ-690.2 

ΗΥ-690.3 

ΗΥ-690.4 

Άσκηση και Απόκτηση 
θεματικής Εμπειρίας 

Προαιρετικά 

3 

3 

3 

3 

ΗΥ-695 

Εποπτευόμενη Μελέτη 
και Αναφορά 

Προαιρετικά 

3 


Σεμιναριακά μαθήματα (ΗΥ-700) δίνονται στο Τμήμα 
κατά περίπτωση και αποτελούν μια ευκαιρία για τους 
μεταπτυχιακούς φοιτητές να έρθουν σε επαφή με τις 
τελευταίες εξελίξεις σε διάφορες περιοχές. 

7.5 Γενικές Μεταπτυχιακές Εξετάσεις (ΓΜΕ) 

Οι ΓΜΕ ελέγχουν κατά πόσο ο υποψήφιος διδάκτορας 
έχει αποκτήσει τις απαιτούμενες γνώσεις και ωριμότητα 
για να προχωρήσει στην εκπόνηση ΔΔ. Ο φοιτητής οφεί¬ 
λει να περάσει επιτυχώςτη δοκιμασία αυτή μέσα σε ένα 
(1) ημερολογιακό έτος από την πρώτη εγγραφή για από¬ 
κτηση ΔΔ. Παράταση ενός (1) εξαμήνου σε αυτό το διά¬ 
στημα μπορεί να δοθεί μόνο αν συντρέχουν ιδιαίτεροι 
λόγοι και μετά από σύμφωνη γνώμη του Επιβλέποντα και 
αίτηση του φοιτητή προς τη Συνέλευση του Τμήματος. 
Οι θεματικές περιοχές ΓΜΕ είναι αυτές που ορίζονται στη 
σελίδα Σφάλμα! Το αρχείο προέλευσης της αναφοράς 
δεν βρέθηκε.. Οι υποψήφιοι πρέπει να δηλώσουν κατά 
την εγγραφή τους στο εξάμηνο την πρόθεση τους να 
εξεταστούν στις ΓΜΕ κατά το τρέχον εξάμηνο. 

Οι ΓΜΕ συνίστανται στη συγγραφή μιας αναφοράς 
και στη διεξαγωγή μιας προφορικής εξέτασης σε μια 
θεματική περιοχή. Ο υποψήφιος συγγράφει μια εκτενή 
τεχνική αναφορά η οποία περιλαμβάνει επισκόπηση της 
ερευνητικής περιοχής στη οποία σκοπεύει να εκπονή¬ 
σει τη ΔΔ. Η τεχνική αναφορά πρέπει να κατατεθεί στην 
τριμελή συμβουλευτική επιτροπή το αργότερο δύο (2) 
εβδομάδες πριν από την ημερομηνία της προφορικής 
εξέτασης. Ο υποψήφιος παρουσιάζει και εξετάζεται προ¬ 
φορικά από την Συμβουλευτική Επιτροπή στη σχετική 
θεματική περιοχή κατά τη διάρκεια κλειστής συνεδρία¬ 
σης. Σκοπός της εξέτασης είναι να αξιολογηθούν: (α) ο 
βαθμός κατανόησης από πλευράς του εξεταζόμενου της 
κύριας ερευνητικής βιβλιογραφίας στην περιοχή, και (β) 
το επίπεδο προετοιμασίας και ωριμότητας του φοιτητή 
για την εκπόνηση έρευνας στην περιοχή. 

Η γραπτή αναφορά και η προετοιμασία για την εξέ¬ 
ταση περιλαμβάνει τη συλλογή και μελέτη των πλέον 
σημαντικών ερευνητικών άρθρων ή/και βιβλίων στη συ¬ 
γκεκριμένη περιοχή για την κατανόηση των σημαντικό¬ 
τερων προσεγγίσεων στα κύρια ερευνητικά προβλήματα 
που προκύπτουν, την κατανόηση των σχέσεων και δια¬ 


φορών μεταξύ των προσεγγίσεων και τον εντοπισμό των 
ανοιχτών ερευνητικών προβλημάτων και προκλήσεων. Η 
περιοχή που θα επιλέξει ο υποψήφιος - με τη σύμφωνη 
γνώμη και καθοδήγηση του Επιβλέποντα - θα πρέπει να 
είναι αρκετά ευρεία ώστε να περιλαμβάνει περισσότερα 
του ενός πιθανά θέματα για την εκπόνηση διδακτορικής 
διατριβής. Συγχρόνως, θα πρέπει να είναι αρκετά εστια¬ 
σμένη ώστε να μην περιλαμβάνει μια ολόκληρη θεματική 
περιοχή. Ενδεικτικά αναφέρεται ότι ο αριθμός των πλέον 
σχετικών και σημαντικών ερευνητικών άρθρων πρέπει 
να περιορίζεται στις δεκάδες και όχι στις εκατοντάδες. 

Ανάλογα με το αποτέλεσμα της προφορικής εξέτασης 
η Συμβουλευτική Επιτροπή αποφασίζει αν ο υποψήφιος 
μπορεί να προχωρήσει στην εκπόνηση διδακτορικής 
διατριβής στην προτεινόμενη περιοχή. Αν ναι, ο υπο¬ 
ψήφιος ονομάζεται «υποψήφιος διδάκτορας» και ανα¬ 
λαμβάνει την εκπόνηση διδακτορικής διατριβής υπό 
την επίβλεψη και καθοδήγηση του Επιβλέποντα και της 
Συμβουλευτικής του Επιτροπής. Σε περίπτωση αποτυχί¬ 
ας, ο υποψήφιος έχει δικαίωμα να επαναλάβει μία ακόμη 
φορά τις ΓΜΕ μέσα σε ένα (1) εξάμηνο από την πρώτη 
εξέταση. Αν η δεύτερη εξέταση δεν είναι επιτυχής ο υπο¬ 
ψήφιος διαγράφεται. 

7.6 Κατάθεση Πρότασης Διατριβής 

Ο υποψήφιος διδάκτορας οφείλει να υποβάλει στην 
Γραμματεία Μεταπτυχιακών Σπουδών "Πρόταση Δια¬ 
τριβής" εγκεκριμένη και υπογεγραμμένη από τη Συμ¬ 
βουλευτική Επιτροπή, μέσα σε προθεσμία τριών (3) 
εξαμήνων από την επιτυχία στις ΓΜΕ. Αν ο υποψήφιος 
δεν υποβάλλει την πρόταση εμπρόθεσμα, δεν μπορεί να 
εγγράφει στο επόμενο εξάμηνο. Η πρόταση διατριβής 
πρέπει μέσα σε εύλογο αριθμό σελίδων και σε σημα¬ 
ντικό βαθμό λεπτομέρειας και βάθους να αναλύει τη 
συγκεκριμένη περιοχή που θα δουλέψει ο φοιτητής και 
το πρόβλημα που θα λύσει. Η πρόταση αυτή μπορεί να 
αποτελέσει τον πυρήνα της βιβλιογραφικής αναδρομής 
της διδακτορικής διατριβής. 

7.7 Εκπόνηση και συγγραφή της Διδακτορικής Δια¬ 
τριβής 

Η διδακτορική διατριβή πρέπει να είναι πρωτότυπη 
ερευνητική εργασία, να περιλαμβάνει αξιόλογα ερευ¬ 
νητικά αποτελέσματα και να περιέχει στοιχεία που να 
πιστοποιούν την προσωπική συμβολή του υποψηφίου 
στην επιστήμη. Η διδακτορική διατριβή πρέπει να συ¬ 
νοδεύεται από περίληψη (300-500 λέξεις) στην γλώσσα 
συγγραφής (Αγγλική γλώσσα) και εκτενή περίληψη (εν¬ 
δεικτικά 1500 λέξεων) στην Ελληνική γλώσσα. 

7.8 Κλειστή υποστήριξη της Διδακτορικής Διατριβής 

Ο υποψήφιος πρέπει να εξασφαλίσει την έγκριση του 

Επιβλέποντα και των λοιπών μελών της Συμβουλευτικής 
Επιτροπής σε κλειστή παρουσίαση της εργασίας του, 
αφού τους έχει παραδώσει, τουλάχιστον τριάντα (30) 
ημέρες νωρίτερα, αντίγραφο της διατριβής σε σχεδόν 
τελική μορφή. Ακολουθούν διορθώσεις του κειμένου με 
βάση τα σχόλια της Συμβουλευτικής Επιτροπής. Τα κρι¬ 
τήρια και η διαδικασία αξιολόγησης του γραπτού κειμέ¬ 
νου και της προφορικής υποστήριξηςτης διδακτορικής 
διατριβής έχουν ως εξής: 

■ Τα κριτήρια αξιολόγησης της συνολικής επίδοσης 
του υποψηφίου είναι η συνεισφορά του στην επιστήμη, 
η γνώση σε βάθος του αντικειμένου της ερευνητικής 
του εργασίας και η γνώση του πεδίου του ευρύτερα. Θα 
συνεκτιμώνται η ικανότητα να παρουσιάζει προφορικά 
και γραπτά και να υποστηρίζει επιτυχώς τις θέσεις του, 
καθώς και οι δημοσιεύσεις που έχουν προκύψει από την 
έρευνα της διδακτορικής διατριβής. 

• Όσον αφορά στο γραπτό κείμενο, αυτό αξιολο¬ 
γείται ως προς την οργάνωση και συνολική εμφάνιση 
του, την παρουσίαση της εργασίας, την επιστημονική 
τεκμηρίωση της πρωτοτυπίας της εργασίας σε σχέση 
με άλλες στην ίδια περιοχή (πρέπει να δοθεί ιδιαίτερη 
προσοχή στις αναφορές στη διεθνή βιβλιογραφία και 
στην αναγνώριση σχετικών ιδεών και αποτελεσμάτων 
άλλων ερευνητών), και το κατά πόσον τα τελικά αποτε¬ 
λέσματα στηρίζονται από τα επί μέρους, θεωρητικά και 
πειραματικά αποτελέσματα. 

7.9 Δημόσια υποστήριξη της Διδακτορικής Διατριβής 

Μετά την επιτυχή κλειστή παρουσίαση της Διδακτο¬ 
ρικής Διατριβής στην Συμβουλευτική Επιτροπή και πριν 
την δημόσια υποστήριξη της Διδακτορικής Διατριβής, 
ορίζεται από τη Συνέλευση του Τμήματος, μετά από 
υποβολή αναλυτικής έκθεσης της Συμβουλευτικής Επι¬ 
τροπής, Επταμελής Εξεταστική Επιτροπή. Στην Επταμελή 
Εξεταστική Επιτροπή μετέχουν τα μέλη της Τριμελούς 
Συμβουλευτικής Επιτροπής, εκτός από τα αφυπηρετή- 
σαντα μέλη αυτής, τα οποία με απόφαση της Συνέλευσης 
του Τμήματος αντικαθίστανται από ισάριθμα, καθώς και 
τέσσερα (4) επιπλέον μέλη. Η Συνέλευση ορίζει ένα μέ¬ 
λος της Συμβουλευτικής Επιτροπής, διαφορετικό από 
τον Επιβλέποντα, ως συντονιστή του τυπικού των διαδι¬ 
κασιών δημόσιας υποστήριξης του υποψηφίου. 

Το διορθωμένο κείμενο της διατριβής στέλνεται στα 
μέλη της Επταμελούς Εξεταστικής Επιτροπής τουλάχι¬ 
στον τριάντα (30) ημέρες πριν τη δημόσια υποστήριξη 
της διατριβής. Ο υποψήφιος λαμβάνει σχόλια από τα 
μέλη της Εξεταστικής Επιτροπής, αν υπάρχουν, και κάνει 
διορθώσεις στο περιεχόμενο και στο κείμενο της εργασί¬ 
ας πριν τη δημόσια παρουσίαση. Οι παρατηρήσεις των 
εξεταστών πρέπει να λαμβάνονται σοβαρά υπ' όψη και 
να δίνονται ικανοποιητικές απαντήσεις τόσο στο κείμενο 
της διατριβής όσο και κατά τη διάρκεια της δημόσιας 
υποστήριξης. 

Ο υποψήφιος αναπτύσσει τη διατριβή του δημόσια 
ενώπιον της Επταμελούς Εξεταστικής Επιτροπής, η οποία 
στη συνέχεια κρίνει το πρωτότυπο της διατριβής και το 
αν αποτελεί συμβολή στην επιστήμη. Η διαδικασία της 
εξέτασης είναι: 

• Ο υποψήφιος πρέπει να είναι εγγεγραμμένος φοιτη¬ 
τής κατά το εξάμηνο στο οποίο παρουσιάζει τη διδα¬ 
κτορική διατριβή του, παραδίδει το τελικό κείμενο, και 
ολοκληρώνει τις υποχρεώσεις του στο Τμήμα για την 
απόκτηση ΔΔ. 

• Η εξέταση της διδακτορικής διατριβής στοΤμήμα Επι¬ 
στήμης Υπολογιστών αποτελεί εξέταση και του περιεχο¬ 
μένου και της παρουσίασης της εργασίας. Η Εξεταστική 
Επιτροπή αποφασίζει για την επιτυχία ή όχι της εξέτασης 
σχετικά με (α) την παρουσίαση της εργασίας και (β) το 


περιεχόμενο της εργασίας. Ο υποψήφιος πρέπει να επι¬ 
τύχει και στις δύο κατηγορίες για να θεωρηθεί επιτυχής 
η εξέταση του. Η διαδικασία της δημόσιας υποστήριξης 
προϋποθέτει τη φυσική παρουσία των τεσσάρων (4) του¬ 
λάχιστον μελών της εξεταστικής επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 
Η δημόσια υποστήριξη της εργασίας του ΔΔ είναι προ¬ 
φορική και ανοιχτή και ακολουθεί το εξής τυπικό, την 
τήρηση του οποίου επιβλέπει ο συντονιστής: 

ο Ο συντονιστής της επιτροπής εκκινεί τη διαδικασία 
συστήνοντας τον υποψήφιο. 

ο Ο υποψήφιος παρουσιάζει την εργασία του για 50- 
60 λεπτά. 

ο Ακολουθούν ερωτήσεις από μέλη της Επιτροπής σε 
έναν ή περισσότερους γύρους. 

ο Ακολουθούν ερωτήσεις από το κοινό. 

ο Το κοινό αφήνει την αίθουσα και ο υποψήφιος δέ¬ 
χεται ερωτήσεις από την Εξεταστική Επιτροπή απουσία 
του κοινού. 

ο Ο υποψήφιος αφήνει την αίθουσα και η Εξεταστική 
Επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή- 
σαντα μέλη της τριμελούς συμβουλευτικής επιτροπής, 
που έχουν αντικατασταθεί σύμφωνα με την παράγραφο 
(9), μπορεί να παρίστανται κατά τη συνεδρίαση χωρίς 
δικαίωμα ψήφου. 

Η Επιτροπή κρίνει την παρουσίαση και το περιεχό¬ 
μενο της εργασίας και καταλήγει σε ένα αποτέλεσμα: 
(α) Επιτυχής, ή (β) Μη επιτυχής. Η Εξεταστική Επιτροπή 
συμπληρώνει το αποτέλεσμα στο σχετικό πρακτικό το 
οποίο υπογράφουν όλα τα μέλη και αποστέλλει ο Συ¬ 
ντονιστής στην Γραμματεία Μεταπτυχιακών Σπουδών. 

• Η Εξεταστική Επιτροπή ανακοινώνει το αποτέλεσμα 
στον υποψήφιο. 

• Αν η εξέταση είναι επιτυχής, τα μέλη της Επιτροπής 
δίνουν τυχόν σχόλια για το περιεχόμενο της εργασίας 
στον υποψήφιο. Ο υποψήφιος πρέπει να λάβει υπ' όψη 
του τα σχόλια της Επιτροπής στη διαμόρφωση του τε¬ 
λικού κειμένου. Ανάλογα με τη μορφή και την έκταση 
των τροποποιήσεων/βελτιώσεων, τα μέλη της επιτρο¬ 
πής μπορούν να ζητήσουν να ξαναδούν το κείμενο της 
διατριβής ή να εξουσιοδοτήσουν τον Επόπτη να δώσει 
την τελική έγκριση. 

• Τα μέλη της Επταμελούς Εξεταστικής Επιτροπής 
εγκρίνουν το τελικό κείμενο και υπογράφουν τη φόρμα 
που το συνοδεύει. 

7.10 Κατάθεση υπογεγραμμένων αντιγράφων της Δι¬ 
δακτορικής Διατριβής 

Τέλος, γίνεται κατάθεση υπογεγραμμένων αντιγράφων 
της Διδακτορικής Διατριβής στη Γραμματεία Μεταπτυ¬ 
χιακών Σπουδών του Τμήματος, στη Βιβλιοθήκη του 
Πανεπιστημίου Κρήτης καθώς και στο Εθνικό Κέντρο 
Τεκμηρίωσης (ψηφιακό αντίγραφο). Σε περίπτωση που η 
εργασία έχει υποστηριχθεί οικονομικά από κάποια υπο¬ 
τροφία θα πρέπει να κατατεθεί και τρίτο αντίγραφο στην 
Γραμματεία Μεταπτυχιακών Σπουδών τουΤμήματοςγια 

παράδοση στον οργανισμό που χορηγεί την υποτροφία. 
Επίσης, κατάθεση στη Γραμματεία Μεταπτυχιακών Σπου¬ 
δών του Τμήματος σε ηλεκτρονική μορφή του τελικού 
κειμένου της εργασίας. 

7.11 Χρονική διάρκεια εκπόνησης Διδακτορικής Δια¬ 
τριβής - Έκθεση Προόδου - Δικαιώματα 

Η ελάχιστη και η μεγίστη χρονική διάρκεια για το ΔΔ 
ορίζονται αντίστοιχα σε έξι (6) και οκτώ (8) εξάμηνα. Η 
διάρκεια μπορεί να παραταθεί με έγκριση της Συνέλευ- 
σηςτουΤμήματος κατά ένα (1) έως τέσσερα (4) εξάμηνα. 
Ανάμεσα στα εξάμηνα αυτά μπορεί να μεσολαβούν άλ¬ 
λες δραστηριότητες, όπως πρακτική άσκηση στη βιομη¬ 
χανία ή σε άλλα πανεπιστήμια και ερευνητικά κέντρα, με 
διακοπή σπουδών συνολικής διάρκειας μέχρι τέσσερα 
(4) εξάμηνα, μετά από έγκριση της Συνέλευσης. Σε κάθε 
περίπτωση, η διάρκεια των σπουδών για την απόκτηση 
ΔΔ, συμπεριλαμβανομένης της όποιας παράτασης και 
διακοπής σπουδών, δεν μπορεί να υπερβεί τα δώδεκα 
(12) εξάμηνα συν τη δυνατότητα ειδικής εγγραφής ενός 
μηνός, από την ημερομηνία της πρώτης εγγραφής. Με 
την πάροδο αυτού του διαστήματος γίνεται αυτόματα 
διαγραφή από το Τμήμα. Η τελευταία εγγραφή μπορεί 
να έχει τη μορφή ειδικής εγγραφής ενός μηνός που 
απαλλάσσει τον φοιτητή από υποχρεώσεις επικουρίας. 
Οποιαδήποτε αίτηση για διακοπή σπουδών για κάποιο 
εξάμηνο πρέπει να τουλάχιστον 30 ημέρες πριν την πρώ¬ 
τη ημέρα έναρξης του εξαμήνου, όπως αυτή ορίζεται 
από το ακαδημαϊκό ημερολόγιο του Πανεπιστημίου. 

Ο υποψήφιος διδάκτορας, στο τέλος κάθε ακαδημα¬ 
ϊκού έτους και συγκεκριμένα από 15 Μάίου έως 15 Ιου¬ 
νίου, παρουσιάζει προφορικά και υποβάλλει εγγράφως 
αναλυτικό υπόμνημα ενώπιον της Τριμελούς Συμβου¬ 
λευτικής Επιτροπής σχετικά με την πρόοδο της διδακτο¬ 
ρικής του διατριβής. Αντίγραφο του υπομνήματος καθώς 
και έκθεση προόδου, η οποία περιλαμβάνει σχόλια από 
τον επιβλέποντα ή την τριμελή επιτροπή, υποβάλλεται 
μέσω της γραμματείας μεταπτυχιακών σπουδών στη 
Συνέλευση του Τμήματος η οποία και την επικυρώνει 
και καταχωρείται στον ατομικό φάκελο του υποψηφίου. 

Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

7.12 Λόγοι και διαδικασία διαγραφής 

Διακοπή της εκπόνησης μιας Διδακτορικής Διατριβής 
μπορεί να υπάρξει με απόφαση της Συνέλευσης και κα¬ 
τόπιν εισηγήσεως της Επιτροπής Μεταπτυχιακών Σπου¬ 
δών στις παρακάτω περιπτώσεις: 

1. Αν παρέλθει η μέγιστη χρονική διάρκεια των οκτώ 
(8) εξαμήνων χωρίς αίτηση παράτασης. 

2. Αν ο υποψήφιος διδάκτορας υπερβεί τα δώδεκα (12) 
εξάμηνα σπουδών συν την ειδική εγγραφή ενός μηνός, 
από την ημερομηνία της πρώτης εγγραφής. 


3. Με πρόταση της γραμματείας κατόπιν διερεύνησης 
ή με αίτηση του επιβλέποντα, εάν δεν υποβληθούν εκ¬ 
θέσεις προόδου για 2 συναπτά έτη. 

4. Εάν υπάρξουν αρνητικές εκθέσεις προόδου για δύο 
συναπτά έτη 

5. Αν υπάρξει παράβαση δεοντολογικών κανόνων ή 
ανάρμοστη συμπεριφορά. 

Σε όλες τις περιπτώσεις, η γραμματεία θα αποστέλλει 
προειδοποιητική επιστολή στον υποψήφιο διδάκτορα με 
κοινοποίηση στον επιβλέποντα στην οποία θα τους ενη¬ 
μερώνει για την επερχόμενη διαγραφή και τους λόγους 
που την επιβάλλουν. Η Συνέλευση του Τμήματος απο¬ 
φασίζει για την ενδεχόμενη διαγραφή του υποψήφιου 
διδάκτορα από το μητρώο του Τμήματος σε συνεδρίαση 
της μετά την πάροδο τριμήνου από την αποστολή της 
συστημένης προειδοποιητικής επιστολής, με βάση τον 
παρόντα κανονισμό και λαμβάνοντας υπόψη τυχόν απά¬ 
ντηση του υποψηφίου στην προειδοποιητική επιστολή 

8. Αναγνώριση μαθημάτων 

Οι μονάδες ΕΈΤ5 που απαιτούνται για το ΔΔ προέρχο¬ 
νται συνήθως από μεταπτυχιακά μαθήματα του Τμήμα¬ 
τος (όπως αναφέρονται στην ιστοσελίδα του Τμήματος: 
ήΐΐρ://\Λ/νννν.ς5ςΙ.υος.9Γ) στα οποία ο/η υποψήφιος/α 
εγγράφηκε και τα οποία ολοκλήρωσε επιτυχώς όντας 
εγγεγραμμένος στο πρόγραμμα. Ωστόσο, υπάρχει η 
δυνατότητα ύστερα από αίτηση του ενδιαφερομένου 
φοιτητή, η Συνέλευση να αναγνωρίσει (καθορίζοντας και 
το ισοδύναμο βάρος σε ΕΈΤ5) ορισμένα μεταπτυχιακά 
ή προχωρημένα προπτυχιακά μαθήματα που παρακο¬ 
λούθησε σε ΑΕΙ κατά τη διάρκεια των προπτυχιακών ή 
μεταπτυχιακών του σπουδών για εκπλήρωση απαιτή¬ 
σεων του ΠΜΣ. 

Για τις αναγνωρίσεις αυτές βασικός κανόνας είναι ότι 
δεν επιτρέπεται η διπλή χρήση μαθήματος, δηλαδή η 
χρησιμοποίηση του ίδιου μαθήματος για εκπλήρωση 
απαιτήσεων περισσότερων του ενός (προπτυχιακών ή 
μεταπτυχιακών) τίτλων. Πιο συγκεκριμένα για να μπορεί 
ένα μάθημα να αναγνωριστεί, θα πρέπει να είναι επιπλέ¬ 
ον των απαιτήσεων για τη χορήγηση του (προπτυχιακού 
ή μεταπτυχιακού) τίτλου στα πλαίσια του οποίου έγινε η 
παρακολούθηση του μαθήματος. Επιπλέον, ισχύουν οι 
παρακάτω περιορισμοί: 

1. Για το ΔΔ, το πολύ 36 ΕΈΤ5 μπορούν να αναγνωρι- 
σθούν, οι οποίες μπορούν να προέρχονται από μεταπτυ¬ 
χιακά ή προχωρημένα προπτυχιακά μαθήματα. 

2. Οι αιτήσεις για αναγνώριση μαθημάτων πρέπει να 
γίνονται στο πρώτο εξάμηνο φοίτησης. 

9. Συνεργασία με το Ίδρυμα Τεχνολογίας Έρευνας 

Το Πρόγραμμα Διδακτορικών Σπουδών τουΤμήματος 

Επιστήμης Υπολογιστών του Πανεπιστημίου Κρήτης διε¬ 
ξάγεται σε αρμονική συνεργασία με το Ινστιτούτο Πλη¬ 
ροφορικής (ΙΠ) του ΙδρύματοςΤεχνολογίας και Έρευνας 
(ΙΤΕ). Η συνεργασία περιλαμβάνει τα εξής: 

(1) Ερευνητές και επιστήμονες του ΙΠ του ΙΤΕ συνει¬ 
σφέρουν στη διδασκαλία μεταπτυχιακών μαθημάτων. 

(2) Ερευνητές του ΙΠ του ΙΤΕ συμμετέχουν στην κα¬ 
θοδήγηση διδακτορικών διατριβών, μετά από σχετική 
απόφαση της Συνέλευσης του Τμήματος και έγκριση 
του ΙΠ-ΙΤΕ. 

(3) Μετά από αίτηση του Επιβλέποντος και μετά από 
άδεια του ΙΠ, διδακτορικοί φοιτητές μπορούν να έχουν 
πρόσβαση στην υλικοτεχνική και εργαστηριακή υποδο¬ 
μή του ΙΠ, όπου και μπορούν να πραγματοποιούν μέρος 
ή και το σύνολο της ερευνητικής τους εργασίας. 

(4) Το Τμήμα και το ΙΠ μπορούν να προσκαλέσουν 
από κοινού καθηγητές και ερευνητές από άλλα ΑΕΙ ή 
Ερευνητικά Κέντρα της Ελλάδας ή του εξωτερικού, για 
να δώσουν σεμινάρια, σειρές διαλέξεων, ή και ολοκλη¬ 
ρωμένα μαθήματα, και για να συνεργαστούν ερευνητικά 
με ερευνητές και διδακτορικούς φοιτητές του Τμήματος 
και του ΙΠ. 

(5) Το ΙΠ του ΙΤΕ παρέχει αριθμό υποτροφιών σε υπο¬ 
ψηφίους διδάκτορες και ενισχύει οικονομικά τις συνερ¬ 
γασίες διδακτορικών φοιτητών με άλλα ΑΕΙ και Ερευνη¬ 
τικά Κέντρα της Ελλάδας ή του Εξωτερικού. 

10. Πνευματικά Δικαιώματα 

Κατά την διάρκεια μεταπτυχιακής εκπαίδευσης φοιτη¬ 
τών στο πλαίσιο συμβάσεων χορήγησης υποτροφιών ή 
πρακτικής άσκησης (ίηΐθΐτΐ5Μρ5), τοΤμήμα και οι σπου¬ 
δαστές οφείλουν να λαμβάνουν υπόψη και να σέβονται 
αμοιβαία τα δικαιώματα και τις υποχρεώσεις τους που 
απορρέουν από τις σχετικές συμβάσεις, όσον αφορά 
τους όρους διαχείρισης, χρήσης, πρόσβασης, δημοσιο¬ 
ποίησης, διάχυσης, ιδιοκτησίας και αξιοποίησης δικαιω¬ 
μάτων πνευματικής ιδιοκτησίας τα οποία υφίστανται ή 
δημιουργούνται κατά την διάρκεια των μεταπτυχιακών 
σπουδών ή της πρακτικής άσκησης. 

11. Κανόνες Δεοντολογίας 

Οι υποψήφιοι διδάκτορες του Τμήματος πρέπει να 
τηρούν τον Κώδικα Δεοντολογίας του Πανεπιστημίου. 
Επίσης, θεωρείται αντιδεοντολογική οποιαδήποτε ενα¬ 
σχόληση των μεταπτυχιακών φοιτητών με δραστηριό¬ 
τητες που δημιουργούν σύγκρουση συμφερόντων με 
τα καθήκοντα που ανατίθενται από το Τμήμα, όπως για 
παράδειγμα η παροχή εκπαιδευτικού έργου σε φοιτητές 
του Πανεπιστημίου Κρήτης έναντι αμοιβής από τον εκ¬ 
παιδευόμενο. Κάθε αντιδεοντολογική συμπεριφορά των 
μεταπτυχιακών φοιτητών εξετάζεται από τη Συνέλευση 
που καθορίζει και τις ανάλογες κυρώσεις. 

12. Τελετουργικό αποφοίτησης και τύπος απονεμόμε- 
νου Διδακτορικού Διπλώματος 

Η τελετή απονομήςτου Διδακτορικού Διπλώματος γί¬ 
νεται στις προγραμματισμένες τελετές απονομής Πτυχί¬ 
ων, Δ.Μ.Σ. και Διδακτορικών Διπλωμάτων του Τμήματος 
τρεις φορές το έτος (την τρίτη εβδομάδα του Νοεμβρίου, 
την τρίτη εβδομάδα του Μαρτίου και την τρίτη εβδο¬ 
μάδα του Ιουλίου). Η αναγόρευση και η καθομολόγηση 
του υποψηφίου διδάκτορα σε Διδάκτορα της Επιστή¬ 


μης Υπολογιστών γίνεται σε συνεδρίαση της Συνέλευσης 
του Τμήματος την αμέσως επόμενη μετά την κατάθεση 
της Διδακτορικής Διατριβής, υπογεγραμμένη από την 
Επταμελή Επιτροπή. Η ημερομηνία συνεδρίασης της 
Συνέλευσης του Τμήματος αναγράφεται στον τίτλο του 
Διδακτορικού Διπλώματος ως ημερομηνία απονομής 
του. Ακολουθούν ο τύπος της Καθομολόγησης και του 
Διδακτορικού Διπλώματος: 

ΠΑΝΕΠΙΣΤΗΜΙΟ ΚΡΗΤΗΣ 

ΣΧΟΛΗ ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ 
ΤΜΗΜΑ ΕΠΙΣΤΗΜΗΣ ΥΠΟΛΟΓΙΣΤΩΝ 
Ο κ., πτυχιούχος του Τμήματος.του Πα¬ 
νεπιστημίου . συνέταξε διατριβήν ης η επιγραφή 

«.» ήπερ τοις αναγνούσι καθηγηταίς εμμελώς έχειν 

έδοξεν, δ' ευδοκίμωςτας διδακτορικός εξετάσεις. 

Ερωτώ ούν την Σχολήν εί, ταυθ’ ικανά ποιούμενη τεκ¬ 
μήρια της του υποψηφίου επιστημονικής παιδείας, δο¬ 
κιμάζει αυτόν εις τους διδάκτορας. 

Ερωτώ δε και τον Πρύτανιν ει τη της Σχολής συναι- 
νή γνώμη Καθομολόγησον δη άπερ ο νόμος δημοσία 
καθομολογείν κελεύει τους το διδακτορικόν μετιόντας 
αξίωμα. 

(ΚΑΘΟΜΟΛΟΓΗΣΙΣ ΑΝΑΓΟΡΕΥΟΜΕΝΟΥ) 

Επειδή η διάσημος των Θετικών και Τεχνολογικών 
Επιστημών Σχολή, του Πρυτάνεως επινεύοντος, εις 
τους εαυτής διδάκτορας ηξίωσε δοκιμάσαι με, αυτή τε 
και τη Πρυτανεία δημοσία πίστιν δίδωμιτήν δε.Της μεν 
επιστήμης ως οιόν τε μάλιστα εν τω βίω επιμελήσεσθαι 
καπί το τελειότερον αυτήν προαγαγείν και αγλαίσαι αεί 
πειράσεσθαι μηδέ χρήσεσθαι ταύτη επί χρηματισμώ ή 
κενού κλέους Θήρα, αλλ αφ' ώ άν της θείας αλήθειας το 
φώς προσωτέρω διαχεόμενον αεί πλείοσιν επαυγάζη, 
πάν δε ποιήσειν προθύμως ό,τι αν μέλλη ες ευσέβειαν 
οίσειν και κόσμον ηθών και σεμνότητα τρόπων μηδέ της 
των άλλων διδασκαλίας συν αβελτηρία κατεπιχειρήσειν 
ποτέ κενοσόφως περπερευόμενος και τα εκείνοις δε- 
δογμένα κατασοφιστεύειν πειρώμενος μηδ' εθελήσειν 
ταναντία ων αυτός γιγνώσκων διδάσκειν μηδέ καπη- 
λεύειν την επιστήμην και το αξίωμα του των Μουσών 
θιασώτου αισχύνειν τη των ηθών ακοσμία. Ταύτην μοι 
την επαγγελίαν επιτελούντι είη μοι τον Θεόν αρωγόν 
κτήσασθαι εν τω βίω. 

Εν Ηρακλείω τη. 

Ο Πρύτανης Ο Πρόεδρος ΟΔιδάκτωρ 

του Τμήματος 

Ονομα - Επώνυμο _ , 

_ , ^ Ονομα - Επώνυμο Ονομα 

ϊ— ΤΤ / ι \\ 11 II ι/~» 

ΕΛΛΗΝΙΚΗ ΔΗΜΟΚΡΑΤΙΑ 
ΠΑΝΕΠΙΣΤΗΜΙΟ ΚΡΗΤΗΣ 



ΤΟ ΤΜΗΜΑ ΕΠΙΣΤΗΜΗΣ ΥΠΟΛΟΓΙΣΤΩΝ 

ΤΗΣ ΣΧΟΛΗΣ ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ 
ΑΠΟΝΕΜΕΙ 

ΔΙΔΑΚΤΟΡΙΚΟ ΔΙΠΛΩΜΑ 

ΜΕ ΤΑ ΔΙΚΑΙΩΜΑΤΑ ΚΑΙ ΤΙΣ ΥΠΟΧΡΕΩΣΕΙΣ ΠΟΥ ΤΟ ΣΥΝΟΔΕΥΟΥΝ 

ΣΤΟΝ/ΣΤΗΝ 

ΟΝΟΜΑ ΕΠΩΝΥΜΟ 

Ο/Η ΟΠΟΙΟΣ/Α ΑΝΤΑΠΟΚΡΙΘΗΚΕ ΣΉΣ ΑΠΑΙΤΗΣΕΙΣ 
ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ ΤΟΥ ΤΜΗΜΑΤΟΣ ΤΟΥ 
ΚΑΙ ΥΠΟΣΤΗΡΙΞΕ 

